C 130/22
MT
Il-Ġurnal Uffiċjali tal-Unjoni Ewropea
14.4.2023
Apparti l-indikazzjonijiet obbligatorji, it-tikketti jrid ikollhom ukoll dan li ġej: l-identifikazzjoni u l-logo tal-IĠP “VACA DE EXTREMADURA” u d-data tat-traċċabbiltà.
Il-logo tal-IĠP “VACA DE EXTREMADURA”
4.
Definizzjoni fil-qosor taż-żona ġeografika Iż-żona ġeografika li għaliha tapplika l-Indikazzjoni Ġeografika Protetta “Vaca de Extremadura” hija l-Komunità Awtonoma ta’ Extremadura kollha kemm hi.
5.
Rabta maż-żona ġeografika L-IĠP “Vaca de Extremadura” IĠP hija bbażata fuq il-karatteristiċi speċifiċi tal-laħam u l-oriġini ġeografika tiegħu.
5.1.
Speċifiċità taż-żona ġeografika L-Extremadura tinsab fil-Lbiċ ta’ Spanja, fuq il-Peniżola Iberika, u għandha erja ta’ 41 635 km2, li minnha, madwar 14 300 km2 huma dehesa u pajsaġġi fl-istil ta’ dehesa.
Il-fawna tal-ispeċijiet ta’ annimali domestiċi li jinsabu fl-Extremadura hija magħmula fil-biċċa l-kbira tagħha minn razez indiġeni, li huma konnessi u marbuta mill-qrib mal-ambjent l-iktar tipiku tar-reġjun (id-“dehesa”).
Minħabba r-reżistenza u l-kapaċità għolja ta’ adattament tagħhom għal ambjenti diffiċli, dawn l-ispeċijiet kollha jikkontribwixxu għaż-żamma u għat-titjib tal-ekosistema, għall-fertilizzazzjoni tal-ħamrija, għat-titjib tal-kwalità tal-mergħat u biex jixxekkel l-avvanz tal-arbuxelli.
Ix-xita hija mifruxa b’mod irregolari ħafna matul is-sena, bl-ogħla frekwenza fil-ħarifa u fir-rebbiegħa u varjabbiltà konsiderevoli minn sena għal sena.
Il-klima tad-dehesa hija kkaratterizzata minn perjodu xott li jimmarka t-tnixxif bikri tal-mergħat.
Il-kundizzjonijiet estremi ta’ temperatura u ta’ xita juru li r-razez inklużi fl-IĠP “Vaca de Extremadura” adattaw bl-aħjar mod possibbli peress li huma kapaċi jirreżistu kemm għall-kesħa u għas-sħana kif ukoll għall-iskarsezza tal-ilma filperjodi ta’ nixfa.
L-ekosistema prijoritarja għall-azjendi tal-baqar tal-IĠP “Vaca de Extremadura” hija d-dehesa u l-pajsaġġi fl-istil ta’ dehesa.
Id-dehesa hija waħda mis-sistemi li tiddefinixxi l-IĠP “Vaca de Extremadura” fit-trobbija estensiva tal-bhejjem f’Extremadura, u hija kkaratterizzata mir-ragħa fuq żoni kbar ta’ art.
It-trobbija tal-bhejjem f’dawn iż-żoni hija adatta perfettament għall-ambjent minħabba r-reżistenza tar-razez imrobbija.
Il-klima ħarxa u l-ħamrija fqira u ta’ kwalità baxxa llimitaw l-istabbiliment tal-agrikoltura, u fil-biċċa l-kbira tal-postijiet it-trobbija tal-bhejjem ħaditilha postha.
Din l-ekosistema kollha għandha influwenza pożittiva fuq il-karatteristiċi tal-prodott.
5.2.
Speċifiċità tal-prodott Il-laħam tal-baqar “Vaca de Extremadura” jintgħaraf mill-kulur aħmar lewn iċ-ċiras sa aħmar jagħti fil-vjola, u millistrixxi tiegħu lixxi u rħamati, b’xaħam minn abjad lewn il-krema għal safrani li għandu konsistenza soda u jinħass sod.
Jintgħaraf ukoll mill-aroma tiegħu tax-xaħam tal-annimali, it-togħma mmerrqa u t-togħma ta’ laħam karatteristika taċ-ċanga profonda u li ddum tintiegħem.